VIL 
ANNALES MUSEI NATIONALIS HUNGARICI. 
1909. 
A MAGYARORSZÁGI BÉKÁK LÁRVÁI . 1 
Irta: Bolkay István. 
(I —II. táblával és 6 szöveg közötti ábrával.) 
DIE LARVEN DER IN UNGARN EINHEIMISCHEN 
BATRACHIER. 
Von Stefan Bolkay. 
(Taf. I—II. und 6 Textfiguren.) 
A kifejlődött állatokról való ismereteinknek teljességéhez kétség¬ 
kívül hozzátartozik a fiatalabb fejlődési fokoknak, tehát, a hol vannak, 
a lárváknak ismerete is. Ennek hiányában lehetetlen az illető állatfaj 
szervezetéről, fejlődési irányáról, életmódjáról s a környezeti viszonyokkal 
való összefüggéséről, szóval egész valójáról helyes képet alkotnunk, de 
lehetetlen azt a helyzetet is felismernünk, a mely valamely fajt a szerves 
lények sokaságában s a természet egyéb vonatkozásaiban jellemez. 
A íentjelzett általános szempontokon kívül különösen a faunisztikai 
kutatásoknak nagy érdeke, hogy az egyes fajok lárváit pontosan ismerjük, 
mert sokszor megesik, hogy valamely vidéken gyűjtögetve a párzás 
befejeztével elvonult vagy éjjeli életet élő kifejlődött állatok nem kerülnek 
szemünk elé s ilyenkor a lárvák alapján állapíthatjuk meg az illető 
vidék faunisztikai képét. 
A kétéltűek (Amphibia) lárvái csak újabb időben részesülnek kellő 
figyelemben s még nagyon távol vagyunk attól, hogy valamennyi fajét 
ismernők, mindazonáltal az európai fajokéit már meglehetős pontosan 
meg tudjuk különböztetni s e tekintetben a magyar állattani irodalomban 
is a fejlődés örvendetes jeleivel találkozunk. 
Dr. Méhely Lajos 1895-ben megjelent alapvető munkájában pon¬ 
tosan leírta és lerajzolta a hazai farkos kétéltűek (Urodela) lárváit, 2 
1 A M. T. Akadémia III. osztályának 1908 november 16-án tartott ülésén 
előterjesztette dr. Méhely Lajos 1. tag. 
2 Méhely Lajos, A magyarországi farkos kétéltűek álezái. (Természetrajzi 
Füzetek, XVIII., 1895, p. 149—165., tab. IV.) 
